“ข้าวหอม อันดามัน” ร้านอาหารและเครื่องดื่มในสไตล์โมเดิร์น บรรยากาศสบายๆ ราคากันเอง รสเด็ดทุกเมนู เดินทางสะดวก นั่ง MRT มาที่ สถานีพระราม9 ชั้นใต้ดิน ฟอร์จูน รัชดา

เมนูแนะนำ "โรตีผัดไทย" เป็นผัดไทยไม่ใส่เส้น แต่ใช้เป็นแป้งโรตีมาแทน โรตีทอดมาแบบกรอบไม่อมน้ำมัน ผัดไทยผัดรสชาติออกทางหวานค่ะ แต่เครื่องแน่นมากๆ กินกับโรตีแล้วมันเข้ากันจริงๆ

ข้าวหมูอบหม้อดิน มาแบบถ้วยใหญ่มาก อัดแน่นด้วยคุณภาพจริงๆ หมูอบเขานุ่มมาก แล้วก็รสชาติจัดจ้านด้วยพริกไทย และกินคู่กับน้ำจิ้มซีฟู๊ดส์ด้วยยิ่งเข้ากันใหญ่เลย